Virallinen lehti nro C 200 , 30/06/1997 s. 0146



B4-0459, 0461, 0462 ja 0465/97 Päätöslauselma matkailusta Euroopan parlamentti, joka - ottaa huomioon 17. toukokuuta 1995 antamansa päätöslauselman Euroopan unionista tehdyn sopimuksen toimivuudesta ja vuoden 1996 hallitusten välisestä konferenssista - unionin toteuttaminen ja kehitys ((EYVL C 151, 19.6.1995, s. 56)) ja 13. maaliskuuta 1996 antamansa päätöslauselman (i) Euroopan parlamentin lausunnosta hallitusten välisen konferenssin koollekutsumisesta ja (ii) mietintäryhmän työn arvioinnista ja Euroopan parlamentin poliittisten tavoitteiden täsmentämisestä hallitusten välistä konferenssia silmällä pitäen ((EYVL C 96, 1.4.1996, s. 77)), - ottaa huomioon 25. lokakuuta 1996 antamansa lausunnon ehdotuksesta neuvoston päätökseksi ensimmäisestä monivuotisesta ohjelmasta Euroopan matkailun edistämiseksi - Philoxenia (1997 - 2000) ((EYVL C 347, 18.11.1996, s. 430)), - ottaa huomioon komission muutetun ehdotuksen (KOM(96)0635) ((EYVL C 13, 14.1.1997, s. 11)), - ottaa huomioon, että se on hyväksynyt Euroopan unionin vuoden 1997 lopullisen talousarvion ((EYVL L 44, 14.2.1997)), - ottaa huomioon 16. tammikuuta 1997 antamansa päätöslauselman perustamissopimusten tarkistusta koskevasta kokonaisehdotuksesta ((EYVL C 33, 3.2.1997, s. 66)), A. ottaa huomioon sisämarkkinoilla sovellettavan Euroopan matkailupolitiikan merkityksen, B. katsoo, että nykyinen neuvoston puheenjohtajavaltio Alankomaat ei ole vielä lisännyt ehdotuksiinsa hallitusten väliselle konferenssille edellä mainittuun parlamentin 16. tammikuuta 1997 antamaan päätöslauselmaan sisältyviä suosituksia siitä, että matkailun Euroopan ulottuvuudesta olisi tehtävä itsenäinen yhteinen politiikka tarkistetussa perustamissopimuksessa, C. katsoo, että ehdotus ensimmäisestä monivuotisesta ohjelmasta Euroopan matkailun edistämiseksi - Philoxenia (1997 - 2000) - voi epäilemättä edistää kasvua ja työllisyyttä auttamalla parantamaan alan laatua ja sen teollisuuden kilpailukykyä, D. katsoo, että edellä mainitun Philoxenia-ohjelman hyväksymättä jättäminen ei ole mielekästä poliittisesti eikä yhteiskunnallis-taloudellisesti etenkin, kun Euroopan unionin vuoden 1997 talousarviossa on varattu 4 miljoonaa ecua maksusitoumusmäärärahoja ja 4,750 miljoonaa ecua maksumäärärahoja budjettikohdassa B5-325 (Yhteisön matkailupolitiikka); 1. Toistaa 16. tammikuuta 1997 antamassaan päätöslauselmassa esitetyn kannan, jonka mukaan matkailun Euroopan ulottuvuuden tulisi muodostaa itsenäinen ja erillinen yhteinen politiikka, jolla on lainsäädännöllinen perusta sekä oma luku tarkistetussa perustamissopimuksessa, ja pahoittelee sitä, että toistaiseksi tätä näkökulmaa ei ole otettu mukaan jäsenvaltioiden neuvotteluihin perustamissopimuksen uudistamiseksi; 2. Pyytää neuvoston puheenjohtajavaltiota Alankomaita edellä mainittujen 17. toukokuuta 1995 ja 13. maaliskuuta 1996 antamiensa päätöslauselmien mukaisesti tekemään kyseisen ehdotuksen hallitusten väliselle konferenssille; 3. Pyytää komissiota tarkistamaan vielä päätösehdotusta, joka koskee Philoxenia- ohjelmaa, ottaen huomioon etenkin parlamentin lausuntoon kyseisestä ehdotuksesta sisällytetyt tarkistukset ja lähettämään tarkistetun ehdotuksen neuvostolle; 4. Pyytää neuvostoa hyväksymään viipymättä komission ehdotuksen parlamentin tekemin tarkistuksin; 5. Pyytää, ettei komissio poistaisi varoja, jotka on myönnetty vuoden 1997 talousarviossa budjettikohtaan B5-325 ja jotka olisi otettava käyttöön kokonaisuudessaan Philoxenia-ohjelman rahoittamiseksi ja Euroopan matkailupolitiikan kehittämiseksi; 6. Pyytää komissiota - ottaen huomioon matkailuteollisuuden mahdollisuudet työpaikkojen luomisessa ja taloudellisessa toiminnassa - sovittamaan yhteen pääosasto XXIII:n toimintaa komission päätöksentekoprosessin kaikilla tasoilla suuremman avoimuuden ja ulkoisen näkyvyyden saavuttamiseksi; 7. Pitää valitettavana sitä, ettei Alankomaiden puheenjohtajakauden aikana kutsuttu koolle matkailua käsittelevää neuvostoa, ja kehottaa tulevaa puheenjohtajavaltiota Luxemburgia järjestämään yhdessä komission kanssa tällaisen kokouksen; 8. Kehottaa puhemiestään välittämään tämän päätöslauselman neuvostolle, komissiolle, talous- ja sosiaalikomitealle, alueiden komitealle sekä jäsenvaltioiden hallituksille ja parlamenteille.